Պուտինն ընդգծել է, որ Ռուսաստանը առաջատար է Հայաստանի ներդրողների շարքում։ Ռուսաստանի նախագահը նկատել է, որ Հայաստանն ու Ռուսաստանը գործակցում են նաեւ էներգետիկայի ոլորտում եւ հիշեցրել է, որ Ռուսաստանը Հայաստանին 150 դոլար 1000 խմ արժեքով գազ է մատակարարում, ինչը չափազանց էժան սակագին է։ Պուտինն իր խոսքում անդրադարձել է նաեւ միջուկային եւ ջերմային էներգետիկայի ոլորտներում ունեցած գործակցությանը։